Kokoomuksen kansanedustaja Juhana Vartiainen haluaa helpottaa työperäistä maahanmuuttoa.

Demokraatti.fi

Hän kirjoittaa verkkosivuillaan, että pääkaupunkiseudun yritykset sekä korkean osaamisen aloilla että matalapalkkaisilla palvelualoilla kärsivät työperäisen maahanmuuton rajoituksista.

”Teknologisesti innovatiivinen yritys ei voi jäädä odottelemaan aasialaisen avainhenkilön työlupaa puoleksi vuodeksi. Pääkaupungin kiinteistö-, ja ravintola-alat kärsivät jatkuvasta työvoimapulasta. Otetaan oppia Ruotsista, jossa työperäinen maahanmuutto on vapaata ja yritykset löytävät jo vastaanottokeskusten jonoista halukasta ja osaavaa työvoimaa.

”Vapaa maahanmuutto on luonut Tukholmaan uskomattoman kasvuimun. Tehdään sama meilläkin.”

Tukholmassa tapahtui eilen järkyttävä terroriteko. Vartiaisen mukaan terrori iskee aina kaupunkeja, niiden vapautta ja edistyksellisyyttä vastaan.

”Näimme miten kaupunki toimii: tukholmalaiset avasivat kotejaan kun liikenne oli jumissa. Metropoleja ja lämpöisiä kyliä yhtä aikaa.”

Vartiaisen mukaan Helsingin kasvun kaasupoljinta pitää painaa sekä valtiovallan että Helsingin päättäjien toimesta. Työperäisen maahanmuuton lisäksi tarvitaan hänen mukaansa myös aluepolitiikan tavoitteiden muuttamista ja työmarkkinoiden vapauttamista.